Legal Document

Category: 0

Text:
61. ΝΟΜΟΣ υπ’ αριθ. 1475 της 7/11 Σεπτ. 1984 (ΦΕΚ Α΄ 131) Αξιοποίηση του γεωθερμικού δυναμικού. (Αναδημοσιεύεται, επειδή δημοσιεύτηκε εσφαλμένα στο 115/13.3.84 ΦΕΚ Α΄). Άρθρ.1.-1.Γεωθερμικό δυναμικό νοείται το σύνολο των γηγενών φυσικών ατμών, των θερμών νερών, επιφανειακών ή υπογείων, και της θερμότητας των γεωλογικών σχηματισμών. 2.Γεωθερμική ενέργεια νοείται η ενέργεια που εμπεριέχεται στο γεωθερμικό δυναμικό και αντλείται από αυτό. 3.Θερμά νερά νοούνται τα νερά των οποίων η θερμοκρασία υπερβαίνει τους 25° C. 4.Οι διατάξεις αυτού του νόμου δεν εφαρμόζονται σε θερμά νερά που χρησιμοποιούνται για ιαματικούς σκοπούς όσον αφορά την ιαματική τους χρήση. Άρθρ.7.-1.(Τροποποιούνται οι διατάξεις του άρθρ. 4 του Νόμ.1280/1982, ΦΕΚ Α΄ 108, ανωτ. σελ. 224,307), που αφορούν την προσθήκη στο τέλος της παρ. 1 του άρθρ. 39 του Νόμ. 669/77 ΦΕΚ Α΄ 241, κατωτ. σελ. 648,05). 2.(Καταργείται το τρίτο εδάφιο του άρθρ. 4 του Νόμ. 1280/1982, ΦΕΚ Α΄ 108, ανωτ. σελ. 224,307). (Η παρ. 2 παρατίθεται στο τέλος της παρ. 1 του άρθρ. 39 του Νόμ. 669/1977, ΦΕΚ Α΄ 241, κατωτ. σελ. 648,19). Άρθρ.8.-1.Τα πλαίσια, τα οποία καθορίζουν τον τρόπο άσκησης της δραστηριότητας και τη συμμετοχή στην εσωτερική κατανάλωση του Κρατικού Διυλιστηρίου Ασπροπύργου, όπως αυτά καθορίζονται στο Π.Δ. 1122/1980, επεκτείνονται και εφαρμόζονται ανάλογα, μέσα στα όρια της ενεργειακής πολιτικής του Δημοσίου, και στο υπό κρατικό έλεγχο ευρισκόμενο πλέον Διυλιστήριο Θεσσαλονίκης με την επωνυμία «Α.Ε. Διυλιστηρίου Θεσσαλονίκης». 2.Οι ειδικώτεροι όροι και οι προϋποθέσεις, κάτω από τις οποίες θα ασκείται η παραγωγική δραστηριότητα της «Α.Ε. ΔΙΥ ΛΙΣΤΗΡΙΟΥ ΘΕΣΣΑΛΟΝΙΚΗΣ» και η συμμετοχή της στην εσωτερική κατανάλωση, θα καθορίζονται με σύμβαση μεταξύ αυτής και του Ελληνικού Δημοσίου. Άρθρ.9.-Η ισχύς του νόμου αυτού αρχίζει από τη δημοσίευσή του στην Εφημερίδα της Κυβερνήσεως. Άρθρ.2.-1.Το πρώτο εδάφιο του άρθρ. 3 του Μεταλλευτικού Κώδικα (Ν.Δ. 210/1973, ΦΕΚ Α΄ 277) εφαρμόζεται και ως προς το δικαίωμα κυριότητας του γεωθερμικού δυναμικού. Για τα δικαιώματα αναζήτησης, έρευνας και εκμετάλλευσης του δυναμικού αυτού ισχύουν τα οριζόμενα στο άρθρ. 143 του ίδιου Κώδικα. «2.Το Δημόσιο ασκεί τα  δικαιώματα αναζήτησης, έρευνας και εκμετάλλευσης του γεωθερμικού δυναμικού, σύμφωνα με τις διατάξεις των παραγράφων 1 και 2 του άρθρου 144 του παραπάνω κώδικα. Σε περιοχές οι οποίες δεν έχουν ερευνηθεί από το Δημόσιο ή από τις έρευνες που έχουν γίνει δεν έχει διαπιστωθεί η ύπαρξη γεωθερμικού πεδίου, επιτρέπεται η απευθείας μίσθωση σε φυσικό ή νομικό πρόσωπο που έχει τα εχέγγυα, κατόπιν αιτήσεως του, τηρούμενης της προτεραιότητας υποβολής της  σχετικής αιτήσεως, με απόφαση του Υπουργού Βιομηχανίας, Ενέργειας και Τεχνολογίας, ύστερα από σχετική γνωμοδότηση του Ι.Γ .Μ.Ε. Στην απόφαση αυτή, που δημοσιεύεται στην Εφημερίδα της Κυβερνήσεως, περιλαμβάνονται και οι όροι της  μίσθωσης». Η παρ. 2 αντικαταστάθηκε ως άνω από την παρ. 1 άρθρ. 8 Νόμ. 2244/6-7 Οκτ. 1994 (ΦΕΚ Α΄168), ανωτ. σελ. 224,333. 3.Το Δημόσιο μπορεί να εκμισθώνει τα δικαιώματα της προηγούμενης παραγράφου, κατά προτεραιότητα και ανεξάρτητα από το χρόνο κατάθεσης της αίτησής τους, σε φορείς του δημόσιου τομέα, όπως ορίζονται στο άρθρ. 1 παρ. 6 του Νόμ. 1256/1982, στις επιχειρήσεις που προβλέπονται στο άρθρ. 46 του Νόμ. 1416/1984 (ΦΕΚ Α΄ 18) και σε επιχειρήσεις του δημόσιου τομέα, καθώς και σε γεωργικούς και  βιοτεχνικούς συνεταιρισμούς. Η μίσθωση γίνεται ύστερα από απόφαση του Υπουργού Ενεργείας και Φυσικών Πόρων, η οποία δημοσιεύεται στην Εφημερίδα της Κυβερνήσεως. Στην απόφαση αυτή ορίζονται και οι όροι της μίσθωσης. Για την εφαρμογή των διατάξεων της παραγράφου αυτής έλληνες εργαζόμενοι στο εξωτερικό που αναλαμβάνουν επενδυτικές πρωτοβουλίες για την εκμετάλλευση πηγών γεωθερμικής ενέργειας με κεφάλαια που προέρχονται αποδεδειγμένα από συνάλλαγμα, που αποκτήθηκε από την εργασία τους, έχει εισαχθεί και δεν είναι υποχρεωτικά εκχωρητέο στην Τράπεζα της Ελλάδος, εξομοιώνονται με τους συνεταιρισμούς της παραγράφου αυτής. «4.Προϊόντα, παραπροϊόντα ή και υποπροϊόντα εκμετάλλευσης γεωθερμικού δυναμικού, εφόσον δεν αξιοποιούνται από τον έχοντα το δικαίωμα εκμετάλλευσης τους, βάσει της σύμβασης μίσθωσης, ανήκουν στο Δημόσιο, το οποίο μπορεί να τα διαθέτει σε τρίτους κατά βούληση. Ως προϊόν του γεωθερμικού δυναμικού θεωρείται το αξιοποιήσιμο θερμοενεργειακό περιεχόμενο του γεωθερμικού ρευστού.  Ως παραπροϊόντα θεωρούνται άλλα τυχόν συμπαραγόμενα προϊόντα εκτός του θερμοενεργειακού περιεχομένου του γεωθερμικού ρευστού. Ως υποπροϊόν θεωρείται το απομένον γεωθερμικό ρευστό, μετά τη λήψη των κατά τα ανωτέρω προϊόντων και παραπροϊόντων». Η παρ. 4 αντικαταστάθηκε ως άνω από την παρ. 2 άρθρ. 8 Νόμ. 2244/6-7 Οκτ. 1994 (ΦΕΚ Α΄168), ανωτ. σελ. 224,333. 5.Διαφορές που ανακύπτουν μεταξύ των φορέων της εκμετάλλευσης ιαματικών πηγών και γεωθερμικού δυναμικού στη διάρκεια εκτέλεσης έργων έρευνας ή εκμετάλλευσής του, εφόσον οι επιπτώσεις από τα έργα αυτά μπορούν να παραβλάψουν, άμεσα ή έμμεσα, τη δίαιτα, την παροχή ή την ποιότητα του νερού αναγνωρισμένων ιαματικών πηγών, ρυθμίζονται με απόφαση του Υπουργού Ενεργείας και Φυσικών Πόρων ύστερα από γνώμη του Ελληνικού Οργανισμού Τουρισμού (ΕΟΤ), του Ινστιτούτου Γεωλογικών και Μεταλλευτικών Ερευνών (ΙΓΜΕ), του Κεντρικού Συμβουλίου Υγείας και του αρμόδιου νομαρχιακού συμβουλίου, την οποία εκφράζουν μέσα σε προθεσμία που ορίζεται, κατά περίπτωση, από τον Υπουργό Ενεργείας και Φυσικών Πόρων. (Αντί για τη σελ. 576,165) Σελ. 576,165(α) Τεύχος 1422 Σελ. 43 Μεταλλευτικός Κώδικας 13.Μ.α.61 Άρθρ.3.-1.Η κατά την παρ. 3 του προηγούμενου άρθρου μίσθωση δεν μπορεί να έχει διάρκεια μικρότερη από 15 και μεγαλύτερη από 30 χρόνια. Ο Υπουργός Ενεργείας και Φυσικών Πόρων, ύστερα από αίτηση του μισθωτή, η οποία υποβάλλεται μέσα στο προηγούμενο από τη λήξη της μίσθωσης έτος, μπορεί να παρατείνει τη διάρκεια της μίσθωσης έως 20 ακόμα χρόνια, εφόσον κρίνει ότι από το μισθωτή έχουν πραγματοποιηθεί σοβαρές επενδύσεις για την εκμετάλλευση του γεωθερμικού δυναμικού. 2.Τα μισθώματα βεβαιώνονται σύμφωνα με τις διατάξεις της νομοθεσίας για την είσπραξη των δημοσίων εσόδων από την αρμόδια υπηρεσία του Υπουργείου Ενεργείας και Φυσικών Πόρων. Ποσοστό 30% από τα μισθώματα αυτά διατίθεται, με κοινή απόφαση των Υπουργών Εσωτερικών και Ενεργείας και Φυσικών Πόρων στους ΟΤΑ, στην περιοχή των οποίων βρίσκεται ο χώρος εκμετάλλευσης του γεωθερμικού δυναμικού. «3.Τα αναλογικά μισθώματα υπολογίζονται βάσει της καταναλισκόμενης ενέργειας του γεωθερμικού πεδίου. Μέσα σε έξι (6) μήνες από τη δημοσίευση του παρόντος νόμου στην Εφημερίδα της Κυβερνήσεως, όλοι οι μισθωτές γεωθερμικού  δυναμικού υποχρεούνται να τοποθετήσουν στις παραγωγικές γεωθερμικές γεωτρήσεις υδρομετρητές υψηλών θερμοκρασιών. Ο τρόπος υπολογισμού του αναλογικού μισθώματος, βάσει της καταναλισκόμενης γεωθερμικής ενέργειας, γίνεται όπως καθορίστηκε με την με αριθ. πρωτ. Δ9Β/Φ261/31928/21.12.93 (ΦΕΚ 958/Β/31.12.93) απόφαση του Υφυπουργού Βιομηχανίας, Ενέργειας και Τεχνολογίας, η οποία κυρούται και έχει ισχύ νόμου από την ημερομηνία δημοσιεύσεως στην Εφημερίδα της Κυβερνήσεως. Στις περιπτώσεις εκμισθώσεως γεωθερμικού πεδίου, στο οποίο έχουν γίνει από το Δημόσιο έργα υποδομής (γεωτρήσεις, αντλιοστάσια, δίκτυα διανομής γεωθερμικού ρευστού κ.λπ.) καταβάλλεται από το μισθωτή και πάγιο μίσθωμα, το οποίο, εφόσον μεν πρόκειται για μισθώσεις της παραγράφου 3 του άρθρου 2, καθορίζεται με την απόφαση του Υπουργού Βιομηχανίας, Ενέργειας και Τεχνολογίας που επιτρέπει τη μίσθωση. Εφόσον δε πρόκειται για μισθώσεις με πλειοδοτική δημοπρασία προβλέπεται στη διακήρυξη. Το πάγιο μίσθωμα  αναπροσαρμόζεται ανά τριετία, με απόφαση του Υπουργού Βιομηχανίας, Ενέργειας και Τεχνολογίας και μέχρι ποσοστού 20% επί του αρχικού παγίου. Το πάγιο αυτό μίσθωμα δεν συμψηφίζεται με το καταβαλλόμενο αναλογικό. Ο μισθωτής  Σελ. 576,166(α) Τεύχος 1422 Σελ. 44 γεωθερμικού δυναμικού υποχρεούται και στην καταβολή αναλογικού μισθώματος ποσοστού ίσου με το 8% επί της αξίας των εκμεταλλευόμενων από αυτόν παραπροϊόντων και υποπροϊόντων γεωθερμικού δυναμικού, στο δάπεδο του γεωθερμικού πεδίου. Για συμβάσεις εκμισθώσεως γεωθερμικού δυναμικού, προκειμένου να υπολογισθούν τα  δικαιώματα συμβολαιογράφων, καθώς και των Ταμείου Νομικών και Συλλόγου Συμβολαιογράφων,  δεν λαμβάνονται υπόψη το ύψος της προβλεπόμενης επένδυσης και οι δαπάνες για ερευνητικές εργασίες για την αξιοποίηση του γεωθερμικού δυναμικού». Η παρ. 3 προστέθηκε με την παρ. 3 άρθρ. 8 Νόμ. 2244/6-7 Οκτ. 1994 (ΦΕΚ Α΄168), ανωτ. σελ. 224,333. Άρθρ.4.-1.Οι διατάξεις του Μεταλλευτικού Κώδικα (Ν.Δ. 210/1973) εφαρμόζονται και για το γεωθερμικό δυναμικό, εφόσον δεν αντιβαίνουν στις διατάξεις του παρόντος. 2.(Αντικαθίσταται η περίπτ. ΙΒ΄ της παρ. 1 του άρθρ. 2 και η περίπτ. δ΄ του άρθρ. 143 του Μεταλλευτικού Κώδικα (Ν.Δ. 210/1973, ΦΕΚ Α΄ 277, ανωτ. αριθ. 49). 3.Ο Υπουργός Ενεργείας και Φυσικών Πόρων μπορεί να αναθέτει με απόφασή του στη Δημόσια Επιχείρηση Πετρελαίου (Δ.Ε.Π.) την εκτέλεση γεωτρήσεων για την έρευνα και αξιοποίηση του γεωθερμικού δυναμικού. 13.Μ.α.61 Μεταλλευτικός Κώδικας Άρθρ.5.-Ο Υπουργός Ενεργείας και Φυσικών Πόρων μπορεί με απόφασή του να καθορίζει ότι το δικαίωμα εκμετάλλευσης του γεωθερμικού δυναμικού κατισχύει του δικαιώματος εκμετάλλευσης άλλων μεταλλευτικών ορυκτών και του λατομικού δικαιώματος, εφόσον το γεωθερμικό δυναμικό έχει ιδιαίτερη σημασία για την εθνική οικονομία. «Με απόφαση του Υπουργού Βιομηχανίας, Ενέργειας και Τεχνολογίας και ύστερα από γνωμοδότηση του Ι.Γ .Μ.Ε., μπορεί να περιορίζεται η έκταση εκμισθωμένου γεωθερμικού πεδίου, για λόγους δημοσίου συμφέροντος ή άλλους αναγόμενους σε ορθολογική εκμετάλλευση γειτονικού γεωθερμικού πεδίου ή χαμηλού ρυθμού αξιοποίησης του γεωθερμικού δυναμικού του εκμισθωμένου πεδίου, σε σχέση με τις συμβατικές υποχρεώσεις του μισθωτή και τα διεθνώς κρατούντα». Το μέσα σε «» δεύτερο εδάφιο προστέθηκε με την παρ. 4 άρθρ. 8 Νόμ. 2244/6-7 Οκτ. 1994 (ΦΕΚ Α΄168), ανωτ. σελ. 224,333. Άρθρ.6.-Οι εκμεταλλευόμενοι κατά τη δημοσίευση του νόμου τούτου πηγές θερμών νερών του άρθρ. 1 του παρόντος υποχρεώνονται, μέσα σε ανατρεπτική προθεσμία έξι μηνών από τη δημοσίευση αυτού, να καταθέτουν αίτηση για μίσθωση του δικαιώματος εκμετάλλευσης στο Υπουργείο Ενεργείας και Φυσικών Πόρων. Στην αίτηση θα περιλαμβάνονται τα πλήρη στοιχεία ταυτότητας του προσώπου ή των προσώπων που εκμεταλλεύονται την πηγή και τα βασικά χαρακτηριστικά της, όπως είδος πηγής (φυσική ή τεχνητή), θέση, θερμοκρασία νερού, τρόπος ανάκτησης, παροχή, πεδίο εφαρμογής νερού κλπ. Η αίτηση θα συνοδεύεται από πλήρη τεχνικοοικονομική έκθεση της εκμετάλλευσης. Η μίσθωση των πηγών τούτων στους παραπάνω εκμεταλλευτές γίνεται κατά τη διαδικασία της παρ. 3 του άρθρ. 144 του Μεταλλευτικού Κώδικα. Τα έσοδα από την εκμίσθωση των παραπάνω πηγών βεβαιώνονται από τον αρμόδιο νομάρχη και κατατίθενται στο δημόσιο ταμείο της περιοχής ως έσοδα του δήμου ή της κοινότητας, στην περιφέρεια της οποίας βρίσκεται η πηγή. Το μίσθωμα οφείλεται αναδρομικά από τη δημοσίευση του νόμου αυτού στην Εφημερίδα της Κυβερνήσεως. Η διαδικασία της μίσθωσης ολοκληρώνεται σε διάστημα 18 μηνών από τη δημοσίευση του νόμου αυτού. Αν δεν υποβληθεί αίτηση μέσα σε έξι μήνες ή δεν επέλθει συμφωνία μέσα σε ένα χρόνο από την υποβολή της σχετικής αίτησης, απαγορεύεται η  παραπέρα εκμετάλλευση, τυχόν δε συνέχισή της επιφέρει τις νόμιμες κυρώσεις σε βάρος του εκμεταλλευτή.